Source: RoadShow路訊網
睇完呢個post令我諗起一次與朋友研究是否中女已沒有魅力了?我覺得唔係。其實中女都可以好有魅力,當然青春少艾好有活力,但成熟女人往往滲透出一種氣質,因為經歷令思想變得成熟,不會表現幼稚嘅行為。另外,我覺得到達某年紀嘅女人學會如何打扮展現自己最美嘅地方(當然要女人肯繼續keep住同upgrade自己)。我覺得外表固然係其中一部分,但內涵才是最吸引,只要不停增值自己改變自己缺點,令自己慢慢變得更有內涵、幽默同有智慧,咁樣高貴優雅自信嘅女人就會自然散發迷人魅力和韻味。
我記得我以前公司其中一個女partner,佢非常高貴有氣質,我係女人都比佢氣質吸引住。最近我係街見到佢,雖然已經退休,但依然keep住種高貴,令人好想與佢相處。我同友人講大家應該要繼續學習如何變得更有內涵令自己變得人見人愛 (這是我努力的目標)。係我心目中其實無需因為年紀漸漸成熟而覺得自己無魅力,甚至放棄自己。中女加油!